শুধু সরকারী নয়, বেসরকারী কর্মীরাও লাভবান হবেন মোদি সরকারের সিদ্ধান্তে– News18 Bengali
শুধু সরকারী নয়, বেসরকারী কর্মীরাও লাভবান হবেন মোদি সরকারের সিদ্ধান্তে
Updated:Sep 13, 2017 11:48 AM IST
গ্র্যাচুইটির উর্ধ্বসীমা বাড়ছে
#নয়াদিল্লি: শুধু সরকারী কর্মচারীদের মুখেই নয়, মোদি সরকারের নয়া সিদ্ধান্তে বিপুল লাভবান হবেন বেসরকারি সংস্থায় কর্মরত কর্মীরা ৷ কেন্দ্রীয় সরকারি কর্মচারীদের ৫ শতাংশ ডিএ বাড়ানোর সঙ্গে সঙ্গে করমুক্ত গ্র্যাচুইটির উর্ধ্বসীমা ১০ লাখ থেকে দ্বিগুণ বাড়িয়ে ২০ লাখ করার সিদ্ধান্ত নিয়েছে কেন্দ্রীয় মন্ত্রিসভা ৷ এর ফলে সরকারি কর্মচারীদের সঙ্গে সঙ্গে সব ক্ষেত্রের বেসরকারি কর্মীরাও লাভবান হবেন ৷
গ্র্যাচুইটির সিলিং বদলের জন্য নয়া গ্র্যাচুইটি বিল চলতি মরশুমেই সংসদে পেশ করার সিদ্ধান্ত নিয়েছে ক্যাবিনেট ৷ সেন্ট্রাল সিভিল সার্ভিস (পেনশন) রুলস, ১৯৭২ অনুযায়ী এতদিন করমুক্ত গ্র্যাচুইটির উর্ধ্বসীমা ছিল ১০ লাখ টাকা ৷
উর্ধ্বসীমা পরিবর্তনের জন্য সংসদে শীতকালিন অধিবেশনে ‘পেমেন্ট অফ গ্র্যাচুইটি (অ্যামেন্ডমেন্ট) বিল, ২০১৭’ পেশ করা হবে বলে জানানো হয়েছে ৷ এই সংশোধনী বিল পাশ হয়ে গেলে কেন্দ্রীয় সরকারি কর্মচারীদের সঙ্গে সঙ্গে অন্যান্য সমস্ত ক্ষেত্রের বেতনভোগী কর্মীদের প্রাপ্য গ্র্যাচুইটি ২০ লাখ টাকা পর্যন্ত করমুক্ত হবে। এতদিন এই সিলিং ছিল ১০ লাখ টাকা।
#Central Government Employee#Employee of Private Companies#Gratuity#Gratuity Amendment Bill#PM Narendra Modi
First published: 11:46:07 AM Sep 13, 2017